UPUTSTVO ZA LIJEK


1. 		Naziv veterinarskog lijeka

Credelio 48 mg tablete za žvakanje za mačke (>2,0-8,0 kg)

2.   	Sastav

   Jedna tableta za žvakanje sadrži:

Aktivna supstanca:

	Credelio tablete za žvakanje
	lotilaner (mg)

	za  mačke (>2,0-8,0 kg)
	48





Pomoćne supstance: kvasac u prahu (aroma); celuloza, mikrokristalna, silikatna; celuloza, prah; laktoza, monohidrat; povidon K 30; krospovidon; natrijum laurilsulfat; aroma vanile; silicijum dioksid, koloidni, bezvodni; magnezijum stearat

Okrugla tableta za žvakanje, bijele do braonkaste boje sa braonkastim tačkicama.

3. 		Ciljne vrste životinja

Mačke

4. 		Indikacije za upotrebu

Za liječenje infestacija buvama i krpeljima kod mačaka. 

Lijek ima trenutnu i postojanu aktivnost ubijanja buva (Ctenocephalides felis i C. canis) i krpelja (Ixodes ricinus) u periodu od mesec dana.

Buve i krpelji se moraju zakačiti na domaćina i započeti hranjenje, kako bi bili izloženi dejstvu aktivne supstance.

Lijek može da se koristi kao dio tretmana u kontroli alergijskog dermatitisa koji uzrokuju buve (engl. Flea Allergy Dermatitis-FAD).

5. 		Kontraindikacije

Ne primjenjivati u slučajevima poznate preosjetljivosti na aktivnu supstancu ili na bilo koju pomoćnu supstancu u sastavu lijeka.

6.           Posebna upozorenja

Posebna upozorenja za svaku ciljnu vrstu
Paraziti moraju započeti hranjenje na domaćinu kako bi bili izloženi djelovanju lotilanera; stoga se rizik od infektivnih bolesti koje oni prenose kao vektori ne može u potpunosti isključiti.
Lijek možda neće postići odgovarajuću efikasnost ako se ne primijeni uz obrok ili do 30 minuta nakon hranjenja,. 
Zbog nedovoljno podataka koji potvrđuju efikasnost protiv krpelja kod mladih mačaka, primjena ovog lijeka protiv krpelja se ne preporučuje kod mačića starosti 5 mjeseci ili mlađih.

Posebne mjere opreza pri upotrebi lijeka kod životinja
Bezbjednost i efikasnost lijeka su ispitivani na mačkama starim najmanje 8 nedjelja i tjelesne mase najmanje 0,5 kg.  Stoga, primjena ovog lijeka kod mačića mlađih od 8 nedjelja ili tjelesne mase ispod 0,5 kg treba da se zasniva na procjeni odnosa koristi i rizika od strane odgovornog veterinara.

Posebne mjere opreza za osobe koje daju veterinarski lijek životinjama
Nakon rukovanja tabletama oprati ruke.
U slučaju nehotičnog gutanja tablete, treba odmah potražiti savjet ljekara i pokazati mu uputstvo za lijek ili pakovanje lijeka.

Upotreba tokom graviditeta i laktacije
Laboratorijske studije na pacovima nisu dale nikakav dokaz teratogenog dejstva. 
Bezbjednost ovog lijeka nije ispitivana kod mačaka tokom graviditeta i laktacije. Lijek se koristi samo u skladu sa procenom odnosa koristi i rizika od strane odgovornog veterinara.

Plodnost
Laboratorijske studije na pacovima nisu dale nikakav dokaz bilo kakvog neželjenog efekta na reproduktivnu sposobnost mužjaka i ženki.
Bezbjednost ovog leka nije ispitivana kod mačaka namijenjenih za priplod. Lijek se koristiti samo u skladu sa procjenom odnosa koristi i rizika od strane odgovornog veterinara.

Interakcije
Nisu poznate. Tokom kliničkih ispitivanja nisu uočene interakcije između Credelio tableta za žvakanje i uobičajeno korišćenih veterinarskih ljekova.

Predoziranje
Neželjene reakcije nisu uočene nakon oralne primjene lijeka mačićima starim 8 nedelja, tjelesne mase 0,5 kg, u dozama koje su do 5 puta veće od najveće preporučene doze (130 mg lotilanera/kg t.m), 8 puta u intervalima od po mjesec dana.


7. 		Neželjeni događaji 

	Veoma rijetko (manje od 1 životinje na 10.000 tretiranih životinja, uključujući izolovane prijave)


	Hiperaktivnost 1,2
Povraćanje 2
Nekoordinisanist, tremor mišića
Tahipneja (ubrzano, plitko dosanje)
Svrab 1,2
[bookmark: _GoBack]Anoreksija (gubitak apetita), bezvoljnost


1 Blago i prolazno 
2 Obično prolaze bez potrebe za liječenjem

[bookmark: _Hlk66891708]Prijava neželjenih događaja je od velikog značaja jer omogućava kontinuirano praćenje bezbjednosti veterinarskih ljekova. Ukoliko primijetite bilo koje neželjeno dejstvo, čak i ako nije navedeno u ovom uputstvu, ili ako mislite da lijek nije djelovao, obratite se prvo nadležnom veterinaru. Neželjeni događaj možete da prijavite i nosiocu dozvole za stavljanje lijeka u promet, pri čemu treba koristiti kontakt podatke na kraju ovog uputstva. Veterinarski i zdravstveni radnici mogu da prijave neželjeni događaj Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me.


8. 		Doziranje za svaku ciljnu vrstu, put i način primjene

Oralna upotreba.

Aromatizovana tableta se primjenjuje u skladu sa sljedećom tabelom, kako bi se obezbijedila jednokratna primjena doze od 6 do 24 mg lotilanera/kg t.m.

	 Telesna masa mačke (kg)
	  Broj tableta koje treba dati

	  >2.0–8.0
	1



Za mačke tjelesne mase 0.5–2.0kg i preko 8 kg treba upotrebiti raspoložive tablete ili kombinaciju tablet odgovarajućih jačina, kako bi se primijenila preporučena doza od 6-24 mg/ kg t.m.

9. 		Savjet za pravilnu upotrebu lijeka

Lijek se daje životinjama uz obrok ili u prvih 30 minuta nakon hranjenja.

Za optimalnu kontrolu infestacija krpeljima i buvama, lijek treba primjenjivati u mjesečnim intervalima i primenu nastaviti tokom sezone buva i/ili krpelja, u skladu sa lokalnom epizootiološkom situacijom.

10. 	Karenca

Nije primjenljivo.

11.  	Posebni uslovui čuvanja

Čuvati van vidokruga i domašaja djece.

Lijek ne zahtijeva posebne uslove čuvanja.

Ne koristiti lijek nakon isteka roka upotrebe koji je naveden na kutiji i blisteru nakon “Važi do/EXP”.
Rok upotrebe se odnosi na poslednji dan u tom mjesecu.

12.  	Posebne mjere predostrožnosti kod odlaganja 

Neiskorišćeni lijek ili ostatak lijeka se uništavaju u skladu sa važećim propisima.            
Ljekove ne treba odlagati putem otpadnih voda ili kućnog otpada. Pitajte veterinara kako da odložite lijek koji vam više nije potreban. Ove mjere pomažu u zaštiti životne sredine.

13.	         Klasifikacija veterinarskog lijeka 

Lijek se izdaje samo na veterinarski recept.

14.  	   Broj dozvole za stavljanje lijeka u promet i veličina pakovanja

			   2040/25/41 - 2617

		Aluminijum/aluminijum blister koji sadrži 3 tablete za žvakanje, u kartonskoj kutiji.


15.        Datum poslednje revizije uputstva za lijek 

				17.06.2025. godine

16.        Kontakt podaci

Nosilac dozvole za stavljanje lijeka u promet: 
PVU „Montvet“ Podgorica
             Ilije Plamenca lamela 103 bb, Podgorica, Crna Gora   
                                                                               
[bookmark: _Hlk160541215]Proizvođač odgovoran za puštanje serije lijeka u promet: 
Elanco France S.A.S
26 Rue de la Chapelle
68330 Huningue
Francuska

Kontakt podaci za prijavu sumnje na neželjeno dejstvo lijeka:
PVU „Montvet“ Podgorica
             Ilije Plamenca lamela 103 bb, Podgorica, Crna Gora   
             Tel: +382 69 014 726
             E-mail: predrag.stojovic@montvet.com

17. 	   Ostale informacije 
Lotilaner, čisti enantiomer iz klase izoksazolina, djeluje protiv buva (Ctenocephalides felis i Ctenocephalides canis) i krpelja (Ixodes ricinus).
Lotilaner je snažan inhibitor hloridnih kanala kontrolisanih gama–aminobuternom kiselinom (GABA), što dovodi do brze smrti krpelja i buva. U in vitro studijama pokazano je da aktivnost lotilanera protiv određenih vrsta zglavkara nije bila pogođena rezistencijom na organohlorine (ciklodieni, npr. dieldrin), fenilpirazole (npr. fipronil), neonikotinoide (npr. imidakloprid), formamidinske jedinjenja (npr. amitraz) i piretroide (npr. cipermetrin).
Kod buva, dejstvo počinje unutar 12 sati nakon što se pričvrste za životinju i traje mjesec dana nakon primjene proizvoda. Buve koje se nalaze na životinji prije primjene proizvoda bivaju uništene u roku od 8 sati.
Kod krpelja, početak djelovanja nastupa u roku od 24 sata nakon pričvršćivanja i traje mjesec dana nakon primjene. Krpelji prisutni na životinji prije primjene bivaju uništeni u roku od 18 sati.
Veterinarski lijek ubija postojeće i novonastale buve na mačkama prije nego što polože jaja. Na taj način, proizvod prekida životni ciklus buva i sprječava kontaminaciju okoline buvama u prostorima kojima mačka ima pristup.

